b'\n_START_ARTICLE_\nToppsnegler\n_START_SECTION_\nUtseende\n_START_PARAGRAPH_\nSkallet er  vanligvis r\xc3\xb8d brunt med en riflet og  knudret overflate Skallbredden er 25-30\xc2\xa0millimeter. Skallet best\xc3\xa5r hovedsakelig av kalsiumkarbonat (CaCO3) og er udelt (ett skall) og h\xc3\xb8yrevridd. \xc3\x85 lese et skall vil si \xc3\xa5 holde det p\xc3\xa5 en spesiell m\xc3\xa5te slik at antall vridinger kan telles og h\xc3\xb8yden kan m\xc3\xa5les. \xc3\x85pningen skal vende mot deg og toppen opp. M\xc3\xa5l er skallh\xc3\xb8yde og nummer er vridninger._NEWLINE_Bare hodet og den store foten stikker ut av skallet, og danner den delen av kroppen som synes. Foten er kl\xc3\xb8vd p\xc3\xa5 langs, og har utvekster (cirrer) som fungerer som f\xc3\xb8letr\xc3\xa5der. Hodet er velutviklet med tentakler, \xc3\xb8yne og munn.  Den har en tunge med sm\xc3\xa5 tagger, ogs\xc3\xa5 kalt raspetunge. Med den rasper den i seg deler av planter, som er det den lever av._NEWLINE_Inne i skallet ligger kroppens indre organer oppkveilet. Det er kj\xc3\xb8nnsorganer, ford\xc3\xb8yelsesorganet, kalt innvollssekken.  Innvollssekken er usymetrisk.  _NEWLINE_Toppsnegler er i tradisjonell systematikk  plassert i gruppen  forgjellesnegler (Prosobranchia), Forgjellesnegler er en parafyletisk gruppe og er i nyere systematikk gjerne splittet opp i andre grupperinger. Forgjellesnegler har gjellene plassert foran hjertet.  \xc3\x85ndedrett skjer via et hull i framkanten av skallet.\n_START_SECTION_\nLevevis\n_START_PARAGRAPH_\nToppsnegler lever i  saltvann fra 0-30\xc2\xa0meters dyp. De er vanligst der det er mye svamper og sj\xc3\xb8punger. De lever av plantemateriale som alger, som de skraper av st\xc3\xb8rre planter, stein o.l. med raspetungen.  _NEWLINE_Toppsnegler er enkj\xc3\xb8nnet, det vil si at det er b\xc3\xa5de hanner og hunner. Hunnen legger eggene i gel\xc3\xa9kapsler som klebrer seg til underlaget. Etter en tid klekker eggene.'